Source: http://www.monitoruljuridic.ro/act/hot-r-re-nr-83-din-23-octombrie-2018-pentru-modificarea-i-completarea-hot-r-rii-consiliului-camerei-auditorilor-financiari-din-rom-nia-nr-35-2014-nbsp-privind-aprobarea-cotiza-iilor-i-taxelor-pentru-membrii-206679.html
Timestamp: 2020-06-02 05:05:22+00:00
Document Index: 45342072

Matched Legal Cases: ['HOTĂRÂRE nr. 83', 'articolul 2', 'articolul 2', 'articolul 2', 'articolul 3', 'articolul 3', 'articolul 3', 'articolul 3', 'articolul 3', 'articolul 3', 'articolul 6', 'HOTĂRÂRE nr. 83']

﻿ HOTĂRÂRE nr. 83 din 23 octombrie 2018 pentru modificarea şi completarea Hotărârii Consiliului Camerei Auditorilor Financiari din România nr. 35/2014 privind aprobarea cotizaţiilor şi taxelor pentru membrii Camerei Auditorilor Financiari din România, persoane fizice şi juridice, şi pentru membrii stagiari în activitatea de audit financiar
- art. 1,art. 5 alin. (2) şi art. 6 alin. (3) din Ordonanţa de urgenţă a Guvernului nr. 75/1999 privind activitatea de audit financiar, republicată, cu modificările şi completările ulterioare;
– art. 2 alin. (3) şi (4),art. 13 alin. (3) lit. k), art. 15 alin. (1)-(4),art. 46 alin. (1) lit. b) şi c) şi alin. (2) din Regulamentul de organizare şi funcţionare a Camerei Auditorilor Financiari din România, aprobat prin Hotărârea Conferinţei Camerei Auditorilor Financiari din România nr. 2/2018;
– art. 4 din Hotărârea Consiliului Camerei Auditorilor Financiari din România nr. 51/2015 privind modalitatea de adoptare a hotărârilor Consiliului Camerei Auditorilor Financiari în România,
Consiliul Camerei Auditorilor Financiari din România, întrunit în şedinţa din data de 23.10.2018, adoptă prezenta hotărâre.
Hotărârea Consiliului Camerei Auditorilor Financiari din România nr. 35/2014 privind aprobarea cotizaţiilor şi taxelor pentru membrii Camerei Auditorilor Financiari din România, persoane fizice şi juridice, şi pentru membrii stagiari în activitatea de audit financiar, publicată în Monitorul Oficial al României, Partea I, nr. 358 din 15 mai 2014, cu modificările şi completările ulterioare, se modifică şi se completează după cum urmează:
1. La articolul 2 alineatul (2), după litera a^1) se introduce o nouă literă, litera a^2), cu următorul cuprins:
"a^2) pentru auditorii financiari persoane fizice active în primul an de la momentul atribuirii calităţii de membru al Camerei: 1.430 lei. Auditorii financiari activi vor beneficia de instruire teoretică organizată de Cameră pentru activităţile de audit financiar, altele decât auditul statutar, în primul an de la momentul dobândirii calităţii de membru al Camerei;"
2. La articolul 2 alineatul (2), după litera b) se introduce o nouă literă, litera b^1), cu următorul cuprins:
"b^1) pentru auditorii financiari persoane fizice nonactive în primul an de la momentul dobândirii calităţii de membru al Camerei: 1.040 lei. Auditorii financiari nonactivi vor beneficia de instruire teoretică organizată de Cameră pentru activităţile de audit financiar, altele decât auditul statutar, în primul an de la momentul dobândirii calităţii de membru al Camerei;"
3. La articolul 2 alineatul (2), după litera c) se introduce o nouă literă, litera c^1), cu următorul cuprins:
"c^1) pentru firmele de audit în primul an de la momentul atribuirii calităţii de firmă de audit membră a Camerei: 2.050 lei;"
4. La articolul 3 alineatul (1), după litera a^1) se introduce o nouă literă, litera a^2), cu următorul cuprins:
"a^2) pentru auditorii financiari persoane fizice active în primul an de la momentul dobândirii calităţii de membru al Camerei: 1.050 lei până la 31 martie, respectiv 380 lei până la 30 septembrie a fiecărui an;"
5. La articolul 3 alineatul (1), după litera b) se introduce o nouă literă, litera b^1), cu următorul cuprins:
"b^1) pentru auditorii financiari persoane fizice nonactive în primul an de la momentul dobândirii calităţii de membru al Camerei: 850 lei până la 31 martie, respectiv 190 lei până la 30 septembrie a fiecărui an;"
6. La articolul 3 alineatul (8), litera a) se modifică şi va avea următorul cuprins:
"a) auditorii financiari persoane fizice active în primul an de la momentul dobândirii calităţii de membru al Camerei: 1.050 lei. Auditorii financiari activi vor beneficia de instruire teoretică organizată de Cameră pentru activităţile de audit financiar, altele decât auditul statutar, în primul an de la momentul dobândirii calităţii de membru al Camerei;"
7. La articolul 3 alineatul (8), litera b) se modifică şi va avea următorul cuprins:
"b) auditorii financiari persoane fizice nonactive în primul an de la momentul dobândirii calităţii de membru al Camerei: 850 lei. Auditorii financiari nonactivi vor beneficia de instruire teoretică organizată de Cameră pentru activităţile de audit financiar, altele decât auditul statutar, în primul an de la momentul dobândirii calităţii de membru al Camerei;"
8. La articolul 3 alineatul (8), litera c) se modifică şi va avea următorul cuprins:
"c) firmele de audit în primul an de la momentul dobândirii calităţii de firmă de audit membră a Camerei: 1.850 lei."
9. La articolul 3, alineatul (9) se modifică şi va avea următorul cuprins:
"(9) Cotizaţia fixă anuală la care se face referire la alin. (8) se achită în termen de 30 de zile de la momentul înscrierii ca membru al Camerei."
10. La articolul 6 alineatul (1), literele a) şi c) se abrogă.
Auditorii financiari, persoane fizice active şi nonactive, înscrişi ca membri ai Camerei Auditorilor Financiari din România (CAFR) începând cu anul 2018 vor beneficia de instruire teoretică organizată de CAFR pentru activităţile de audit financiar, altele decât auditul statutar, în primul an de la momentul dobândirii calităţii de membru al CAFR.
Departamentele din cadrul aparatului executiv al CAFR vor duce la îndeplinire prevederile prezentei hotărâri.
Tags: Monitorul Oficial, Acte Monitorul Oficial, Altele, Alte Institutii, ﻿ HOTĂRÂRE nr. 83 din 23 octombrie 2018